परबतसर में रेलवे अधिकारियों को सौंपा ज्ञापन
परबतसर में रेलवे स्टेशन पर शनिवार को रेल इंजन एसी कोच के पहुंचने पर शहरवासियों में उत्साह देखा गया। इस मौके पर बड़ी संख्या में लोग रेलवे स्टेशन पर पहुंचे। इस मौके पर रेलवे के स्टाफ का समाजसेवी गोपाल गुर्जर, सरपंच भंवर गोदारा, मुकेश गौड़ ने स्वागत किया। इस अवसर पर पूर्व पालिकाध्यक्ष श्रीभगवान बंग, पार्षद रामनिवास दिवाकर, ओमप्रकाश सैन, जितेन्द्र वर्मा, सादिक हुसैन, शिवरतन मोदी, राधेश्याम पारीक, तेजेन्द्रसिंह, पूसाराम कंवलेचा ने अधिकारियों को ज्ञापन भी दिया। डीआरएम ने इसका हल निकालने का आश्वासन दिया है। इसी प्रकार पालिकाध्यक्ष रूचि बोहरा के प्रतिनिधि रमेशचंद बोहरा, गजानंद रूंथला, वासुदेव, उपाध्यक्ष लोकेश सैनी आदि ने भी परबतसर शहर की पेयजल की निकासी की समस्या का समाधान करने की मांग की।
hin_Deva hin_Deva